คลังเผยผู้มีรายได้น้อยแห่อบรมฝึกอาชีพ3.56ล้าน "ศรีสะเกษ" สมัครมากสุด
คลัง เผยยอดลงทะเบียนโครงการบัตรคนจนเฟส 2รวม 3.56 ล้านคน จ.ศรีสะเกษ สมัครมากที่สุด
18 ก.พ. 2561

คลัง เผยยอดลงทะเบียนโครงการบัตรคนจนเฟส 2รวม 3.56 ล้านคน จ.ศรีสะเกษ สมัครมากที่สุด
นายสมชัย สัจจพงษ์ ปลัดกระทรวงการคลัง เปิดเผยว่า ล่าสุดที่ผ่านมามียอดผู้ถือบัตรสวัสดิการแห่งรัฐที่ต้องการเข้าโครงการพัฒนาคุณภาพชีวิตผู้มีรายได้น้อย (เฟส 2) จำนวน 3.56 ล้านคน คิดเป็น 31.1% ของผู้มีบัตรทั้งหมด 11.4 ล้านคน โดยจังหวัดที่ประชาชนเข้าร่วมมากที่สุดคือ จ.ศรีสะเกษ จำนวน 2.4 แสนคน
สำหรับผู้ที่เข้าโครงการพัฒนาคุณภาพชีวิตผู้มีรายได้น้อยจะได้รับเงินในบัตรสวัสดิการแห่งรัฐในการซื้อสินค้าต่างๆ เพิ่มขึ้นด้วย 100-200 บาท ซึ่งจะเริ่มได้รับเงินในบัตรในเดือน มี.ค. 2561 ถึงสิ้นปี และจะเริ่มฝึกอบรมตามโครงการที่ลงทะเบียนไว้ในเดือน เม.ย.นี้
ทั้งนี้ หากผู้ที่ลงทะเบียนไม่ไปอบรมฝึกอาชีพตามวันเวลาที่นัดหมาย กระทรวงการคลังจะเรียกเงินที่เคยเพิ่มวงเงินให้กลับคืนทั้งหมดและตัดสิทธิการเพิ่มวงเงินในเดือนต่อไป